Essen (aadlisuguvõsa)

**Essen** (varem ka Essen a.d. H. Nauckshen-Orrisaar) on Vestfaalist pärit baltisaksa põlis aadlisuguvõsa.

Thomas von Essen  (1560– ~ 1617/1627) on von Essenite perekonna dokumenteeritud esiisa, kelle kohta on andmeid nii Eesti- kui ka Liivimaal. Rootsi aadlirenovatsiooni diplomi kohaselt olevat tema isa (nimetu), kes põlvnes von Essenite aadlisuguvõsast, nooruses Vestfaalist Saaremaale tulnud ja Liivi sõjas võidelnud.

Essenite üks vanemaid valdusi Vana-Liivimaal oli Zemgales Madliena kihelkonna aladel asunud 40 adramaa suurune *Essenhof*-i nimeline mõis, mille oma isalt Johann von Essenilt pärinud Heinrich von Essen müüs 1470. aastal 4500 Riia marga eest Krüdeneride suguvõsale maha.

18. septembril 1643 sai Järvamaa Peetri kihelkonna Esna (Orrisaar) ja Liivimaa Ruhja kihelkonna (läti k Rūjiena) Naukšēni (eesti Nausküla, saksa Naukschen) mõisnik Alexander von Essen (1594–1664) renovatsiooni korras Rootsis aadlidiplomi., kuid ei kantud Rootsi aadlisuguvõsade loendisse.

18. detsembril 1717 sai Hans Heinrich von Essen (1674–1729) ja 25. juunil 1719 tema vend, Lellapere mõisnik ja Rootsi sõjaväelane (kindralmajor) Reinhold Wilhelm von Essen (1669–1732) Rootsis vabahärra tiitli, ning immatrikuleeriti 1720 Rootsi rüütelkonda (Nr. 158). 1745. a immatrikuleeriti Kalvi, Võrnu ja Oonurme mõisa omanikest Essenid Eestimaa rüütelkonda (Nr. 23). 1747. a immatrikuleeriti Ruhja kihelkonna Nausküla/Naukšēni mõis mõisast pärit Essenid Liivimaa (Nr. 20) ja 1890 Võhmuta haru Saaremaa rüütelkonda (Nr. 26). 29. juunil 1809 sai vabahärra Reinhold Wilhelm von Esseni pojapoeg Hans Henrik von Essen (1755–1824) krahvitiitli ja immatrikuleeriti 12. märtsil 1812 Rootsi rüütelkonda (Nr. 118).

## Sugupuu

Essenite sugupuu, mille esitamiseks on kasutatud de Villiers/Pama süsteemi (en)

*A Alexander von Essen (1594–1664), Rootsi  sõjaväelane (kindralmajor), Liivimaa maanõunik (1648), Eestimaa maanõunik (1655), Esna ja Prandi mõisnik, Liivimaa Nausküla mõisnik. Suguvõsa Liivimaa liini rajaja
**B1 Jürgen von Essen (1629–1655), Rootsi sõjaväelane (rittmeister), Liivimaa Naukšēni mõisa haru esivanem (Liivimaa haru hääbus 1815)
***C Alexander von Essen (1652–1728), Liivimaa maanõunik ja Rootsi kindraladjutant
****D1 Otto Wilhelm von Essen (c. 1675 –1726), Rootsi sõjaväelane (kapten), Adavere mõisarentnik
*****E2  Alexander von Essen (1719–1790), Holsteini ooberst ja Riia kubermangu Tartu asehaldur,
******F Alexander von Essen (1748–1805 Austerlitz), Venemaa keisririigi sõjaväelane (kindralleitnant),
*******G  ''Friedrich'' Georg Wilhelm ''von Essen'' (1795–1815), Rogosi mõisnik
****D2 Alexander von Essen (1716–1794), Venemaa keisririigi sõjaväelane (major),
*****E Alexander von Essen (1748–1805), Venemaa keisririigi sõjaväelane (kindralleitnant),
**B2 Gustav Johann von Essen (1637–1703), Rootsi sõjaväelane (major). Rootsi vabahärra- ja krahvisuguvõsa esivanem
***C1 Klaus Gustav von Essen (1666–1740), Kalvi, Aseri ja Kokora mõisnik, Eestimaa rüütelkonna maanõunik. Suguvõsa Eestimaa liini rajaja
****D1 Gustav Johann von Essen, riiginõunik, Peterburi Kammerkompt. asepresident,
****D2  Hermann Reinhold von Essen (surnud 1761), leitnant,
*****E Karl Philipp von Essen (1754–1813) Erra ja Tudu mõisnik, Eestimaa maanõunik,
******F Karl *Alexander* Georg *von Essen* (1792–1826) keisri ihukaitse ulaanipolgu ülem, tiibadjutant ja sõjaväeatašee Berliinis, Erra mõisnik
****D3 Klaus Gustav von Essen (1720–1777), Kalvi ja Aseri mõisnik, Venemaa sõjaväelane (rittmeister), Eestimaa maanõunik. Suguvõsa Kalvi (saksa k. *Haus Pöddes*) suguvõsaliin
*****E1 Magnus Gustav von Essen (1758–1813), Venemaa keisririigi sõjaväelane (kindralleitnant), Riia sõjakuberner 1812. aasta Isamaasõja ajal
*****E2 Karl Christoph von Essen (1766–1833), Kalvi, Aseri ja Koogu mõisnik, Eestimaa maanõunik
******F1 Karl Georg von Essen (1796–1854), Kalvi, Aseri ja Koogu mõisnik
******F2 Alexander Ferdinand von Essen (1799–1889), Venemaa keisririigi sõjaväelane (kindralleitnant)
****D4 Reinhold Wilhelm von Essen (1722–1788), Kiideva ja Halliku mõisnik, Venemaa sõjaväelane (kindralleitnant), Tallinna ülemkomandant.  Suguvõsa Kiideva-Liivi (saksa k. *Haus Kiwidepäh-Parmel*) suguvõsaliin
*****E1 Georg Gustav von Essen (1756–1822), Venemaa keisririigi sõjaväelane, Munalaskme mõisnik
******F *Wilhelm* Gustav von Essen (1787–1837), Ehmja ja Päinurme mõisnik, adrakohtunik
*******G Otto von Essen (1828–1876), Venemaa riigiametnik, Justiitsministri seltsimees (asetäitja)
********H1 Nikolai von Essen (1860–1915), Venemaa keisririigi mereväe admiral, Balti laevastiku ülem
********H2 Anton von Essen (1863–1919 tapetud Kiievis), jurist,  Venemaa keisririigi ametnik, Varssavi kindralkubermangu kindralkuberneri kt
*****E2 Alexander Reinhold von Essen (1764–1838), Venemaa keisririigi sõjaväelane (major)
******F *Karl* Otto Gottlieb von Essen (1799–1878),  Venemaa keisririigi sõjaväelane (major)
*******G *Karl* Friedrich Magnus von Essen (1851–1915), Venemaa keisririigi sõjaväelane (kindralleitnant)
********H Nikolai von Essen (1885–1945 Praha), Venemaa keisririigi sõjaväelane (polkovnik), genealoog Eestimaa Üldkasulikus Ühingus
*****E3 Otto Wilhelm von Essen (1761–1834), Eestimaa maanõunik 1809–1832 ja Eestimaa ülemmaakohtu esimees, Eestimaa tsiviilkuberner
******F1 Heinrich Magnus Wilhelm von Essen (1796–1869), baltisaksa poliitik, Eestimaa rüütelkonna peamees 1845–1848,  Liivimaa kuberner.
******F2 Otto Reinhold von Essen (1798–1863) (vene k. Эссен, Антон Антонович), Venemaa keisririigi sõjaväelane (ratsaväekindral), Liivi, Ubasalu ja Patsu mõis, Kastre, Mäksa ja Poka mõisnik. Suguvõsa Mäksa, Kastre ja Poka liini rajaja.
*******G1 Alexander Otto Magnus von Essen (vene k. Эссен, Александр Антонович) (1829–1888), Venemaa keisririigi sõjaväelane (kindralleitnant), keisri tiibadjutant
*******G2 Nikolai von Essen, riiginõunik, kaardiväeohvitser. Kastre, Mäksa ja Poka majoraatmõisa ning Annikvere ja Karula mõisnik. Liivimaa Üldkasuliku ja Ökonoomilise Sotsieteedi asepresident ja Liivimaa Põllumajanduse ja Töönduse Edendamise Seltsi president.
*******G3 Otto Peter von Essen (1843–1909), kammerhärra, Venemaa keisririigi peakonsul Breslaus (Wrocław)
********H Alexander Jacob Otto von Essen (1878–1939), Mäksa, Kastre ja Poka mõisa omanik.
******F3 Alexander Georg Matthias von Essen (1800–1874), Venemaa keisririigi sõjaväelane (alampolkovnik), Sooniste ja Kehra (1855–1874) mõisnik
***C2 vabahärra Reinhold Wilhelm von Essen (1669–1732), Lellapere mõisnik ja Rootsi sõjaväelane (kindralmajor) Põhjasõja järel Soomes. Essenite Rootsi vabahärra ja krahvide suguvõsaliin
***C3 vabahärra  Hans Heinrich von Essen (1674–1729), Rootsi sõjaväelane (kindralleitnant)
**B3 Otto Magnus von Essen (1638–1707), Eestimaa rüütelkonna peamees, Esna ja Prandi mõisnik
**B4 Gotthard Wilhelm von Essen (1644–), Rootsi sõjaväelane (kapten), Lokuta mõisnik 
***C Gotthard Wilhelm von Essen (1676–1730), Eestimaa maanõunik, Järvamaa kreisikomissar, Tohisoo ja Lokuta mõisnik, kelle vappapitaaf on Tallinna Niguliste kirikus

### Rootsi suguvõsaliin
*A1 vabahärra Reinhold Wilhelm von Essen (1669–1732), Lellapere mõisnik ja Rootsi sõjaväelane (kindralmajor) Põhjasõja järel Soomes. Essenite Rootsi vabahärra ja krahvide suguvõsaliin
**B vabahärra Fredrik Ulrik von Essen (1721–1781), Rootsi riigitegelane 
***C1 vabahärra Reinhold Jakob  von Essen (1751–1792), Rootsi riigitegelane 
***C2 krahv (1809) Hans Henrik von Essen (1755–1824), Rootsi sõjaväelane ja riigitegelane, Pommeri ja Norra kindralkuberner
*A2 vabahärra  Hans Heinrich von Essen (1674–1729), Rootsi sõjaväelane (kindralleitnant)

---
* Friedrich Lucian von Essen (1890–1955), Venemaa keisririigi sõjaväelane (polkovnik)
* Henneke von Essen (Henricus von Essen) (1561–1631), Vestfaali hertsogiriigi riigipennimeister
* Paul von Essen (1631–1699), Gelderlandi Essen af Gelderni suguvõsast, Rootsi fortifikatsiooniohvitser ja insener, Tallinna komandant
* Krahv Carl von Essen (1868–1949; de), Rootsi krahv, Stralsundi aukodanik
* Carl von Essen (sündinud 1940), Rootsi vehkleja, olümpiavõitja 1976
* Max von Essen (sündinud 1977), Ameerika Ühendriikide näitleja

## Vaata ka
* Essen af Zellie
* Essen-Stenbock-Fermor
*Essen (Venemaa aadlisuguvõsa) ja krahv Peter Essen

## Viited

## Kirjandus
* "Genealogisches Handbuch der baltischen Ritterschaften, Teil 2, 1: Estland" Starke. Görlitz. 1930. Lk. 68–82, Parandused
* "Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929. Lk. 585–591
* "Genealogisches Handbuch der Oeselschen Ritterschaft, Görlitz. 1935. Lk. 486–488
* Sveriges ridderskaps och adels kalender 1923 lk. 306–315 (Rootsi haru von Essenid Rootsi Aadlikalendris)

## Välislingid
* Perekond Essenid, Eesti Ajalooarhiivihoidla andmed
*Essen, von, släkt, sok.riksarkivet.se
*